Oppslutningen om syrisk våpenhvile vokser
ARTIKKELEN ER OVER TRE ÅR GAMMEL I løpet av onsdagen ble det klart at både de kurdiske YPG-styrkene og den syriske opposisjonsalliansen HNC slutter seg til avtalen som USA og Russland ble enige om mandag. I tillegg har Syrias president Bashar al-Assad forsikret om at også syriske regjeringsstyrker vil avstå fra å bruke våpnene sine. Etter planen skal den midlertidige våpenhvilen tre i kraft ved midnatt natt til lørdag syrisk tid. Les også: Syv flyktning-floker som EU må løseDa den kurdiske YPG-militsen kunngjorde sin tilslutning til avtalen, var den imidlertid klar på at den fortsatt vil besvare ethvert angrep. – Vi i YPG tillegger planen stor viktighet og vil følge den fullt og helt, men forbeholder oss retten til å respondere mot enhver aggressor, sa talsmann Redur Xelil. På forhånd har Tyrkias president Recep Tayyip Erdogan gått ut og krevd at YPG-militsen holdes utenfor avtalen. Tyrkia ser på Partiet for en demokratisk, kurdisk union (PYD) og deres YPG-milits som forlenget arm av PKK-geriljaen i Tyrkia og mener de må holdes utenfor våpenhvilen i likhet med IS og Nusrafronten. Les om angrepet i Ankara: Tyrkias statsminister: YPG-militsen sto bak angrepetDen saudistøttede opposisjonsalliansen i Syria, HNC, var lenge usikker på om den skulle slutte seg til planene, men kunngjorde sent onsdag kveld at også HNC melder seg på. – HNC mener en toukers midlertidig våpenstillstand vil gi en mulighet til å vurdere engasjementet til den andre parten, skrev alliansen i en uttalelse. Russlands president Vladimir Putin snakket onsdag med partene i Syria-krigen. En av samtalene gikk til Saudi-Arabias kong Salman, som lovet å samarbeide for at våpenhvilen i Syria skal bli en realitet. – Kongen av Saudi-Arabia ønsket avtalen velkommen og ga uttrykk for å ville samarbeide med Russland for å få den til å fungere, heter det i en kunngjøring fra Kreml. Også Irans president Hassan Rouhani fikk en telefon fra den russiske presidenten, men nøyde seg ifølge referatet fra Kreml med i mer generelle vendinger å love å bidra til en fredelig løsning på krigen i Syria.Parallelt med arbeidet om en midlertidig stans i kamphandlingene, jobber FN med å få fram nødhjelp til krigsherjede områder i Syria. Onsdag ble det for første gang gjort flydropp over landet, da det ble sluppet 21 tonn med nødhjelp over Deir al-Zor. Deir al-Zor er ett av flere områder som er beleiret av den ytterliggående islamistgruppa IS. Det bor om lag 200.000 mennesker i byen. Nødhjelpsleveransen er en del av Syria-avtalen som ble vedtatt av en rekke land i München tidligere i februar.
Stadig flere grupperinger slutter seg til planene om en to uker lang våpenhvile i Syria. Men våpenhvilen kan komme til å bli svært skjør.